b'\n_START_ARTICLE_\nDigitaalarhiivindus\n_START_PARAGRAPH_\nDigitaalarhiivindus on arhiivinduse haru, mis tegeleb digitaalsete andmete alalise s\xc3\xa4ilitamisega._NEWLINE_Digitaalsete dokumentide kasutatavus s\xc3\xb5ltub tehnoloogiast ja selle muutustest. Seega on \xc3\xbcks olulisemaid probleeme, millele digitaalsete dokumentide s\xc3\xa4ilitamisel t\xc3\xa4helepanu p\xc3\xb6\xc3\xb6rata tuleb, on see, kuidas tagada failide kasutatavus ka riist- ja tarkvara aegumise korral, aga ka andmete s\xc3\xa4ilimine andmekandja h\xc3\xa4vimisel. Digitaalse materjali s\xc3\xa4ilitamise k\xc3\xbcsimusega puutuvad kokku k\xc3\xb5ik institutsioonid, mille tegevuse k\xc3\xa4igus digitaalseid dokumente tekib.\n_START_SECTION_\nDigitaalarhiivindus Euroopas\n_START_PARAGRAPH_\nEuroopa Komisjoni poolt on loodud konsortsium Digital Preservation Europe (DPE), mis \xc3\xbchendab Euroopa akadeemilisi ja kultuuriinstitutsioone, et jagada digitaalse materjali s\xc3\xa4ilitamist puudutavaid kogemusi. DPE \xc3\xbcks eesm\xc3\xa4rke on laiendada teadmist digitaalarhiivinduse olemusest.\n_START_SECTION_\nDigitaalarhiivindus Eestis\n_START_PARAGRAPH_\nEestis on digitaalarhiivinduse standardid ja juhised v\xc3\xa4lja t\xc3\xb6\xc3\xb6tanud Rahvusarhiiv. Loomisel on Rahvusarhiivi digiarhiiv, mis arendatakse v\xc3\xa4lja modulaarsena._NEWLINE_Digitaalarhiivindusega alustas Rahvusarhiiv 1990. aastate l\xc3\xb5pus. 2008. aastal j\xc3\xb5uti universaalse arhiveerimismooduli valmimiseni. 2010 ja 2011 valmisid vastavalt digitaalarhiivi vastuv\xc3\xb5tumoodul ja tehnilise teatmestu moodul ning digitaalarhiivi hoiumoodul.'